# data[].attributes.headline
Gazassa on kuollut noin 1 200 ihmistä Israelin iskuissa, sanoo palestiinalais­ministeriö

# data[].attributes.subject
Gazassa on kuollut noin 1 200 ihmistä Israelin iskuissa, sanoo palestiinalais­ministeriö

# data[].attributes.body
https://www.is.fi/ulkomaat/art-2000009917428.html

Päivämäärä: 12.10

Yhdysvaltain presidentti Joe Biden on kehottanut Israelin pääministeriä Benjamin Netanjahua noudattamaan sodan sääntöjä

# data[].attributes.attachment_link.readable_text
Yhdysvaltain presidentti Biden kehotti Israelia noudattamaan sodan sääntöjä sen jälkeen, kun pääministeri Netanjahu oli sanonut tuhoavansa Hamasin täysin.

Palestiinalaisten terveysministeriö kertoi varhain torstaina, että Gazassa on saanut surmansa noin 1 200 ihmistä. Kuolonuhrien määrä on kasvanut edellisestä noin 200:lla. Lisäksi alueella on ministeriön mukaan haavoittunut noin 5 600 ihmistä.

Israelilaiset viranomaiset ovat sanoneet jo aiemmin, että Israelissa on kuollut niin ikään 1 200 ihmistä.

Israel on tehnyt ilmaiskuja yli kahden miljoonan palestiinalaisen asuttamaan Gazaan sen jälkeen, kun islamistinen äärijärjestö Hamas teki lauantaina yllätysiskun Israeliin. Israelin kerrotaan myös tuoreeltaan lisänneen Gazan kaistalle kohdistuvia ilmaiskujaan.

Avustusjärjestöt ovat vaatineet Israelia sallimaan humanitaaristen käytävien avaamisen Gazaan. Israel on saartanut Gazan täysin ja katkaissut alueelta veden, sähkön ja kaasun. Lääkärit ilman rajoja -järjestön edustaja kuvaili tilannetta Gazassa katastrofaaliseksi.

Lähes 340 000 ihmistä on joutunut jättämään kotinsa Gazan kaistalla, sanoo YK:n humanitaarisen avun toimisto OCHA. Noin kaksi kolmasosaa on hakenut suojaa YK:n palestiinalaispakolaisten avustusjärjestön UNRWA:n pyörittämiltä kouluilta. Loput ovat turvautuneet muun muassa sukulaisten, naapureiden ja kirkon apuun.

OCHA:n torstaisen lausunnon mukaan kodeistaan paenneiden määrä tiheään asutetussa Gazassa oli noussut keskiviikkoiltaan mennessä aiemmasta arviosta noin 75 000 ihmisellä.

OCHA:n mukaan Israelin iskut ovat tuhonneet tai moukaroineet asumiskelvottomaksi ainakin 2 540 asumusta Gazassa. Lisäksi noin 22 850 on kärsinyt kohtalaisia tai vähäisiä vaurioita. OCHA viittaa lausunnossaan gazalaisviranomaisten lukuihin.

Lisäksi OCHA ilmaisi huoltaan infrastruktuuriin merkittävästä vaurioitumisesta Israelin pommituksissa.

Yli miljoonaa ihmistä palvelevat viemärijärjestelmät ovat muun muassa vahingoittuneet ilmaiskuissa. Tämän seurauksena kaduille kertyy kiinteää jätettä, mikä on terveysuhka.

Yhdysvaltain presidentti Joe Biden on kehottanut Israelin pääministeriä Benjamin Netanjahua noudattamaan sodan sääntöjä.

Yhdysvaltalaispresidentti esitti kommenttinsa sen jälkeen, kun Netanjahu oli sanonut tuhoavansa palestiinalaisalueilla toimivan äärijärjestö Hamasin täysin. Biden kertoi puhuneensa aiemmin keskiviikkona asiasta Netanjahun kanssa.

Tuore lausunto on ensimmäinen kerta, kun Biden on peräänkuuluttanut minkäänlaista pidättyväisyyttä siinä, miten Israel vastaa Hamasin lauantaiseen yllätyshyökkäykseen.

Keskiviikkoisissa kommenteissaan Biden varoitti myös Irania, joka tukee niin Hamasia kuin Israelin naapurimaassa Libanonissa toimivaa Hizbollahia.

Yhdysvallat on siirtänyt muun muassa maailman suurimman lentotukialuksen USS Gerald. R. Fordin alueelle. Yhdysvaltalaisviranomaisten mukaan toinenkin lentotukialus olisi kohta tarjolla, jos sille on tarvetta.

Yhdysvaltain ulkoministeri Antony Blinken suuntasi aiemmin keskiviikkona Israeliin solidaarisuuden osoituksena.

- Yhdysvallat tukee Israelia. Heillä on meidän tukemme tänään, huomenna - heillä on se joka päivä, Blinken sanoi toimittajille juuri ennen lähtöä.

Blinkenin mukaan Yhdysvallat aikoo varmistaa, että Israel saa kaiken, mitä se tarvitsee puolustaakseen itseään.

Yhdysvaltain ulkoministeriön mukaan ainakin 22 yhdysvaltalaista on saanut surmansa Hamasin tekemissä iskuissa. Lisäksi Hamas-taistelijoiden panttivangiksi ottamien ihmisten joukossa uskotaan olevan Yhdysvaltain kansalaisia.

Israelilaisviranomaisten mukaan Hamas otti lauantain hyökkäyksen yhteydessä panttivangiksi noin 150 ihmistä.

Hamas sanoi keskiviikkona vapauttaneensa israelilaisnaisen ja hänen kaksi lastaan. Järjestön mukaan kolmikko oli päätynyt vangiksi Hamasin taistellessa israelilaisjoukkoja vastaan.

Israelilaiset televisiokanavat ovat kuitenkin kiistäneet Hamasin väitteen. Israelin asevoimat puolestaan sanoi tarkistavansa Hamasin väitettä.

Yhtäkään panttivankia ei ole vielä virallisesti vapautettu.

Hamasin televisiokanavalla esitettiin videokuvaa naisesta ja kahdesta lapsesta piikkilangoin aidatulla alueella, joka vaikutti sijaitsevan Israelin ja Gazan välillä.

Videolla näkyy, kuinka kolme Hamasin taistelijaa kävelee paikalta. Videolla ei sen sijaan näytetä, että Israelin puolelta olisi asevoimien henkilöstöä ottamassa vankeja vastaan.

Uutistoimisto AFP ei ole onnistunut varmentamaan kuvamateriaalin aitoutta.

Israelilaismedioiden mukaan Hamasin taistelijat eivät olleet ikinä vieneet kolmikkoa Gazaan järjestön lauantaina tekemän hyökkäyksen jälkeen.

Televisiokanavien mukaan vapautetuksi väitetty nainen oli kertonut aiemmin tällä viikolla haastatteluissa, että Hamasin taistelijat olivat vieneet hänet Israelin ja Gazan väliselle raja-alueelle naapurinsa kahden lapsen kanssa. Sittemmin kaikki kolme oli päästetty vapaaksi.

# data[].attributes.attachment_link.title
Gazassa on kuollut noin 1 200 ihmistä Israelin iskuissa, sanoo palestiinalaisministeriö

# data[].attributes.attachment_link.description
Yhdysvaltain presidentti Biden kehotti Israelia noudattamaan sodan sääntöjä sen jälkeen, kun pääministeri Netanjahu oli sanonut tuhoavansa Hamasin täysin.

# data[].attributes.headline
Pakolais­­saattueeseen tehdyn iskun tekijä mysteeri – asian­tuntijoilla kolme teoriaa

# data[].attributes.subject
Pakolais­­saattueeseen tehdyn iskun tekijä mysteeri – asian­tuntijoilla kolme teoriaa

# data[].attributes.body
https://www.is.fi/ulkomaat/art-2000009924130.html

Päivämäärä: 15.10

Ainakin 12 ihmistä kuoli iskussa, joka kohdistui Gazan pohjoisosasta pakenevien palestiinalaisten saattueeseen perjantaina. Osa kuolleista oli lapsia.

# data[].attributes.attachment_link.readable_text
Palestiinan terveysministeriö syyttää iskusta Israelia.

Ainakin 12 ihmistä kuoli iskussa, joka kohdistui Gazan pohjoisosasta pakenevien palestiinalaisten saattueeseen perjantaina. Osa kuolleista oli lapsia.

Palestiinan terveysministeriö syyttää iskusta Israelia. Israelin puolustusvoimat puolestaan ilmoitti tutkivansa räjähdyksen syytä.

Avointen lähteiden tiedusteluun erikoistunut Osinttechnical-tili X:ssä, eli entisessä Twitterissä, kävi läpi videomateriaalia räjähdyksestä ja löysi siitä erikoisuuksia.

Osintin mukaan videolla näkyvä suuri tulipallo ei todennäköisesti liity ilmasta laukaistuun perinteiseen räjähteeseen.

Sen sijaan kyseessä voi olla kaasusäiliön räjähtäminen.

Osint päätyi analyysissään kolmeen eri vaihtoehtoon räjähdyksen syystä.

Kyseessä saattoi olla Hamasin autopommi, jolla yritettiin lavastaa räjähdys Israelin ilmaiskuksi. Tämä teoria olisi Osintin mukaan linjassa Hamasin aiempien toimien kanssa.

Toisaalta kyse saattoi olla ilmaiskusta, jolloin räjähdyksen voima aiheutui pääosin ajoneuvon kyydissä olleista kaasusäiliöistä. Tämä teoria on Osintin mukaan mahdollinen, mutta epätodennäköinen.

Kolmas mahdollisuus on satunnainen onnettomuus. Sekin voi olla mahdollista, mutta näin suuri räjähdys aiheutuisi vain suuresta huolimattomuudesta.

Osint myös huomauttaa, ettei videon hidastuskuvissa tai ääniraidassa näy tai kuulu lähestyvää ammusta.

# data[].attributes.attachment_link.title
Pakolaissaattueeseen tehdyn iskun tekijä mysteeri - asiantuntijoilla kolme teoriaa

# data[].attributes.headline
Mikä gazalaiseen sairaalaan oikein iski? Näin asian­tuntijat arvioivat

# data[].attributes.subject
Mikä gazalaiseen sairaalaan oikein iski? Näin asian­tuntijat arvioivat

# data[].attributes.body
https://www.is.fi/ulkomaat/art-2000009930560.html

Päivämäärä: 18.10

Hamas syyttää Israelia iskusta, jossa mahdollisesti jopa sadat ihmiset menettivät henkensä Gazan kaistaleen keskiosassa sijaitsevassa al-Ahlin sairaalassa tiistaina.

# data[].attributes.attachment_link.title
Mikä gazalaiseen sairaalaan oikein iski? Näin asiantuntijat arvioivat

# data[].attributes.attachment_link.description
Sosiaalisessa mediassa julkaistut videot näyttäisivät viittaavan siihen, että al-Ahlin kristilliseen sairaalaan tiistaina osunut ammus laukaistiin Gazan kaistaleelta.

# data[].attributes.headline
Kymmeniä kuoli iskuissa Gazaan, lisää avustus­rekkoja määrä päästää alueelle

# data[].attributes.subject
Kymmeniä kuoli iskuissa Gazaan, lisää avustus­rekkoja määrä päästää alueelle

# data[].attributes.body
https://www.is.fi/ulkomaat/art-2000009940806.html

Päivämäärä 23.10

Gazassa ainakin 60 ihmistä on saanut surmansa Israelin iskuissa maanantain vastaisena yönä

# data[].attributes.attachment_link.readable_text
Ruumishuoneet täynnä, tunnistamattomia vainajia haudattu YK:n mukaan joukkohautoihin Gazassa.

Gazassa ainakin 60 ihmistä on saanut surmansa Israelin iskuissa maanantain vastaisena yönä, sanoo äärijärjestö Hamasin kontrolloima Gazan terveysministeriö. Sen mukaan ainakin 30 asuntoa tuhoutui täysin pommituksissa. Uutistoimisto AFP:n paikan päällä olevien toimittajien mukaan uhrien joukossa oli useita lapsia.

- Serkkuni oli nukkumassa talossaan tytär sylissään. Hänellä ei ollut mitään tekemistä vastarinnan kanssa, vakuutti Wael Wafi peitellessään serkkunsa ja tämän kolmivuotiaan tyttären ruumista sairaalan ruumishuoneella.

YK:n mukaan kymmenittäin tunnistamattomia vainajia on haudattu joukkohautoihin Gazan kaupungissa, koska ruumishuoneilla ei ole tilaa niiden säilyttämiseen.

YK:n palestiinalaispakolaisten avustusjärjestön (UNRWA) mukaan 29 järjestön työntekijää on saanut surmansa sen jälkeen kun Hamas hyökkäsi Israeliin runsas kaksi viikkoa sitten. Puolet kuolleista oli toiminut opettajina Gazassa.

Israelin vastahyökkäyksessä on Gazan terveysministeriön mukaan kuollut ainakin 4 600 ihmistä. Hamasin hyökkäyksessä Israeliin kuoli Israelin viranomaisten mukaan ainakin 1 400 ihmistä.

Egyptin median mukaan Gazan alueelle on määrä päästä maanantaina 40 avustusrekkaa. Sunnuntaina alueelle pääsi 17 rekkaa, mutta YK:n mukaan Gazaan pitäisi saada apua sadan rekkakuorman verran joka päivä, jotta alueen 2,4 miljoonan asukkaan perustarpeista pystyttäisiin huolehtimaan.

Samaan aikaan toistuvat tulitaistelut Libanonin rajalla Israelin pohjoisosassa lisäsivät pelkoja siitä, että konflikti laajenee ja äärijärjestö Hizbollah aloittaa laajan hyökkäyksen Israeliin.

Israelin pääministeri Benjamin Netanjahu varoitti sunnuntaina jälleen Hizbollahia tekemästä "elämänsä suurinta erehdystä".

- Sen jälkeen tulisimme iskemään sellaisella voimalla, jota ei voi edes kuvitella ja jonka seuraukset Libanonin valtiolle tulisivat olemaan tuhoisat, Netanjahu sanoi.

# data[].attributes.attachment_link.title
Kymmeniä kuoli iskuissa Gazaan, lisää avustusrekkoja määrä päästää alueelle

# data[].attributes.attachment_link.description
Ruumishuoneet täynnä, tunnistamattomia vainajia haudattu YK:n mukaan joukkohautoihin Gazassa.

# data[].attributes.body
https://www.is.fi/ulkomaat/art-2000009948710.html

Päivämäärä: 26.10

Israelin maajoukot tunkeutuivat torstain vastaisena yönä useissa kohdin Pohjois-Gazan palestiinalaisalueelle

# data[].attributes.attachment_link.readable_text
Israelin maajoukot tunkeutuivat Gazaan useissa kohdin.

Israelin maajoukot tunkeutuivat torstain vastaisena yönä useissa kohdin Pohjois-Gazan palestiinalaisalueelle. Israelin joukot iskivät Hamasin asemiin ennen kuin vetäytyivät takaisin Gazasta.

Israelin armeijan radion mukaan kyseessä oli toistaiseksi suurin Gazaan tehty maahyökkäys lokakuun alussa alkaneiden sotatoimien aikana.

Armeijan julkaisemalla videolla näkyy, kuinka asevoimien panssaroidut ajoneuvot etenevät rajavyöhykkeelle, puskutraktorit jyräävät esteitä ja panssarivaunut tulittavat. Videolla näkyy lisäksi räjähdyksiä vaurioituneiden rakennusten lähellä.

Uutistoimisto AFP on vahvistanut videon sijainniksi Israelin Ashkelonin kaupungin, mutta ei ole pystynyt varmistamaan, milloin video on kuvattu. Toisessa videossa vaikuttaa tapahtuvan ilmaisku.

- IDF:n panssarivaunut ja jalkaväki iskivät useisiin terroristikohteisiin, infrastruktuuriin sekä panssaritorjunta-asemiin, tiedotti armeija.

- Joukot ovat nyt poistuneet alueelta ja palanneet Israelin puolelle.

Israelin mukaan maahyökkäys tehtiin "taistelun seuraavan vaiheen valmistelemiseksi", viitaten odotettuun laajamittaiseen hyökkäykseen, jolla Israelin johto on uhannut tuhota Hamasin Gazassa.

Aiemmin keskiviikkona pääministeri Benjamin Netanjahu sanoi tv-puheessaan Israelin joukkojen yhä valmistelevan päähyökkäystä, mutta ei täsmentänyt milloin.

Israel on koonnut Gazan rajalle runsaasti aseistusta ja joukkoja. Israelin sanotaan kutsuneen palvelukseen 360 000 reserviläistä.

Israel on iskenyt voimalla äärijärjestö Hamasin hallussa olevaan Gazaan sen jälkeen kun Hamas hyökkäsi Israeliin aiemmin tässä kuussa. Israelin viranomaisten mukaan Hamasin iskussa kuoli 1 400 ihmistä, joista suurin osa oli siviilejä. Lisäksi Israel on kertonut Hamasin kaapanneen yli 200 ihmistä.

Hamasin kontrolloiman alueen terveysministeriö on kertonut, että Israelin ilmaiskuissa Gazaan on kuollut yli 6 500 ihmistä.

# data[].attributes.attachment_link.description
Israelin maajoukot tunkeutuivat Gazaan useissa kohdin.

# data[].attributes.headline
Järjestö kertoi murheellisia tietoja Gazan lapsista: ”Uhri­luvut ovat kammottavia”

# data[].attributes.subject
Järjestö kertoi murheellisia tietoja Gazan lapsista: ”Uhri­luvut ovat kammottavia”

# data[].attributes.body
https://www.is.fi/ulkomaat/art-2000009956257.html

Päivämäärä: 30.10

Gazassa on kerrottu kuolleen lähes 3 200 lasta viimeisen kolmen viikon aikana

# data[].attributes.headline
Kommentti: Kuolemat Gazassa ovat vasta alkaneet

# data[].attributes.subject
Kommentti: Kuolemat Gazassa ovat vasta alkaneet

# data[].attributes.body
https://www.is.fi/ulkomaat/art-2000009962725.html

Päivämäärä: 2.11

Kohta on kulunut kuukausi siitä, kun Israel kohtasi raakalaismaisen väkivallan hyökyaallon.

# data[].attributes.attachment_link.title
Kommentti: Kuolemat Gazassa ovat vasta alkaneet

# data[].attributes.attachment_link.description
Israelilla on oikeus puolustaa itseään. Mutta mitä oikeuksia tavallisilla palestiinalaisilla on, kysyy IS:n toimittaja Elias Ruokanen.

# data[].attributes.body
https://www.is.fi/ulkomaat/art-2000009970584.html

Päivämäärä: 5.11

palestiinalaislähteiden mukaan kuollut lähes 10 000 ihmistä

# data[].attributes.attachment_link.readable_text
Lähi-idän tutkijan Antti Tarvaisen mukaan länsimaat kulkevat nyt diplomaattisesti kaksilla raiteilla.

Terroristijärjestö Hamasin 7. lokakuuta Israeliin tekemä hyökkäys, jossa yli 1 400 ihmistä surmattiin, sai erityisesti länsimaat asettumaan voimakkaasti Israelin tueksi.

Kohta kuukauden jatkunut Gazan pommitus, jossa oli sunnuntaihin mennessä palestiinalaislähteiden mukaan kuollut lähes 10 000 ihmistä, on kuitenkin saanut länsirintaman rakoilemaan, sanoo suomalaistutkija.

- Nyt kun tilanne on pitkittynyt, niin ehdoton lännen tuki alkaa vähän rakoilla. Valtavirran länsidiplomatia yrittää nyt tehdä samaan aikaan kahta asiaa: vannoa ehdotonta tukea Israelille ja samalla yrittää edistää humanitaarista tulitaukoa ja gazalaisten siviilien suojelua, kertoo Lähi-idän instituutin säätiön tutkija Antti Tarvainen STT:lle.

Ramallahissa aiemmin työskennellyt tutkija puhui sunnuntaina STT:lle Kyprokselta, jonne hän oli vetäytynyt Länsirannan heikenneen turvallisuustilanteen takia.

Pommitus ennennäkemätöntä

Tarvaisen mukaan on hämmästyttävää, että Israelin nauttima vankka tuki on kestänyt näinkin pitkään.

- Jos mietitään Gazan tilanteen kautta, on pommituskampanja ollut aivan ennennäkemätön. Israelin pudottamien pommien määrä sodan ensimmäisellä viikolla oli enemmän kuin mitä kuin mitä Yhdysvaltain johtama liittouma pommitti kuukaudessa Isisiä vastaan korkeimmillaan, tutkija sanoo.

Yksin sodan ensimmäisellä viikolla Israel pudotti pieneen ja tiheästi asuttuun Gazaan noin 6 000 pommia, kertoi Israelin ilmavoimat.

Voisiko Israel mennä sodassaan niin pitkälle, että jopa Yhdysvallat vetäisi siltä tukensa?

- Täytyy sanoa, etten tiedä, mikä se punainen linja on, joka pitäisi vielä ylittää. -- On hyvin vaikea nähdä, että Yhdysvallat lähtisi sotilastukeaan Israelille vähentämään.

Suomalaistutkijan mukaan Israelin sotilasjohtajien ja poliitikkojen puhe on toistaiseksi yhä niin radikaalia, ettei toivoa liennytyksestä ole.

Lännen uskottavuus koetuksella

Yhdysvalloilla ja Euroopan mailla on vaikeuksia säilyttää uskottavuutensa, sillä globaalin etelän maissa länsimaiden suhtautuminen Israeliin ja palestiinalaisiin on nähty kaksinaamaisena, kun sitä verrataan puheisiin Ukrainasta.

- Lännen geopoliittinen ja normatiivinen valta maailmassa on kuitenkin perustunut puheille demokratian, ihmisoikeuksien ja kansainvälisen oikeuden puolesta. Näyttäytyy kaksinaismoralistisena, että näitä periaatteita ei suojella, kun on kyse Israelista ja Palestiinasta, Tarvainen sanoo.

Niin kutsutussa globaalissa etelässä Latinalaisen Amerikan, Afrikan ja Lähi-idän muut maat ovat ryhmittyneet Gazan siviilien puolelle ja Israelin pommituksia vastaan. Poikkeus on Intia, joka on pääministeri Narendra Modin kaudella profiloitunut Israelin tukijana.

# data[].attributes.attachment_link.description
Lähi-idän tutkijan Antti Tarvaisen mukaan länsimaat kulkevat nyt diplomaattisesti kaksilla raiteilla.